"Moporesitente Jacob Zuma o tla etelapele moletlo wa bosetšhaba o o tla tshwarelwang kwa Lebaleng la Kgosi Zwelithini, kwa Umlazi, e e kwa KwaZulu Natal ka la bo 9 Phatwe 2014 ka fa tlase ga moono yo o reng: Re Keteka Segopotso sa bo 60 sa Tumelano ya Basadi mmogo le Dingwaga di le 20 tsa Kgololesego: mmogo re tsweletsa pele Aforika Borwa e e senang kgethololo go ya ka lotso le bong.”Jaaka karolo ya mekete ya kgwedi ya basadi, puso e tla tshwara meletlo e le mmalwa go tlhagisa basadi mo makaleng a a farologaneng le go tlhagisa diphitlhelelo tse re di fitlheletseng jaaka naga."